[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000014", "text": "Tri i gystadlu ar ran y Brifysgol mewn cystadleuaeth entrepreneuriaeth"}, {"text_idx": "#000016", "text": "Yn dilyn cystadlu yn erbyn dros 30 o geisiadau eraill i gyrraedd y rhestr fer o chwe phroject entrepreneuraidd, gwobrwywyd Ned Hartfiel, sydd newydd dderbyn gradd PhD, a myfyrwyr gradd Meistr mewn Seicoleg, Alex Bailey a Daniel Pascoe gyda siec gwerth \u00a3200 at eu ceisiadau. Byddant hefyd yn gymwys i dderbyn cefnogaeth busnes trwy raglen B-Fentrus Adran Gyrfaoedd a Chyflogadwyedd y Brifysgol."}, {"text_idx": "#000019", "text": "Meddai Ned: \u201cMae ennill cystadleuaeth Santander yn y brifysgol yn hwb mawr i\u2019n cwmni! Dros yr wythnosau a\u2019r misoedd nesaf byddwn yn cael budd mawr o\u2019r gefnogaeth sy\u2019n cael ei darparu gan di\u0302m Byddwch Fentrus. Ein nod wrth gwrs, yw ennill y rowndiau rhanbarthol ym Mhrifysgol Northumbria fis Mehefin ac yna\u2019r rownd derfynol yn Llundain fis Hydref."}, {"text_idx": "#000020", "text": "Byddai ennill Gwobr Entrepreneuriaeth Santander yn ein galluogi i gyflwyno\u2019r rhaglen cefn iach (a\u2019r rhaglen dad-straen) i gannoedd o fusnesau drwy\u2019r DU, ac i wireddu ein cenhadaeth o arbed arian i gyflogwyr drwy gynyddu iechyd a lles eu staff.\u201d"}, {"text_idx": "#000021", "text": "Alex Bailey a Duncan Pascoe yn derbyn siec fel cam at wireddu eu syniad busnes, Love Box.Enillwyd y categori \u2018syniad\u2019, ar gyfer cwmni nad yw\u2019n masnachu, gan ddau fyfyriwr."}, {"text_idx": "#000022", "text": "Cyflwynodd Alex Bailey a Daniel Pascoe ar Love Basket \u2013 cwmni yn canolbwyntio ar werthu masnach ar gyfer iechyd a hapusrwydd rhywiol drwy\u2019r post."}, {"text_idx": "#000024", "text": "Meddai: \u201cMae ennill yn dilysu ein syniad ac wedi rhoi hwb mawr i\u2019n hyder dros lwyddo yn y gystadleuaeth. Rydym wedi ein symbylu yn fwy nag erioed, ac yn awchu am y wobr gyntaf! Y cam nesaf yw paratoi ar gyfer y rhanbarth, drwy hogi ein cynllun busnes, cynnal mwy o ymchwil y farchnad a pharatoi prototeipiau i\u2019w harddangos."}, {"text_idx": "#000026", "text": "\u201cMae datblygu galluoedd entrepreneuraidd yn briodoleddau pwysig i raddedigion. Mae\u2019r gystadleuaeth hon yn fodd gwych i arddangos doniau entrepreneuraidd ein myfyrwyr. Mae Prifysgol Bangor yn darparu cefnogaeth barhaus i\u2019r rhai sydd yn dymuno sefydlu a datblygu eu busnesau eu hunain. Roedd y beirniaid wrth eu bodd gyda safon pawb oedd ar y rhestr fer ac rydym yn eu hannog i barhau i ddatblygu eu syniadau. Rydym yn ddiolchgar i Brifysgolion Santander am y gefnogaeth sy\u2019n cael ei darparu ganddynt i roi cymorth i\u2019n myfyrwyr wrth ddatblygu eu sgiliau entrepreneuraidd.\u201d"}, {"text_idx": "#000027", "text": "Yn cyflwyno ar y rhestr fer oedd (ch-dd) Maisie Prior, Wil Philpib, Rhiannon Quirk, Ibrahim Kawasami, Duncan Pascoe, Alex Bailey, Ned Hartfiel a Robert Brooks.Bydd myfyrwyr Bangor rw\u0302an yn cystadlu yn erbyn myfyrwyr entrepreneuraidd eraill yn y rownd ranbarthol, ac os yn llwyddiannus, byddant yn cystadlu i ennill pecyn o gyllid hadu gwerth \u00a325k, sesiynau mentora a chefnogaeth, cyfle unigryw i gymryd rhan mewn wythnos sbarduno a chael \u2018intern\u2019 wedi ei ariannu\u2019n llawn gan Brifysgolion Santander."}, {"text_idx": "#000029", "text": "Dyddiad cyhoeddi: 30 Mawrth 2017"}]